laion/Wikipedia-Exotic huggingface dataset:
ונטה (פירושונים)

האם התכוונתם ל... וַנְטַה (Vantaa) ונטה – עיר בפינלנד, פרוור של הלסינקי נמל התעופה הלסינקי-ונטה – נמל תעופה בעיר ונטה שבפינלנד ונטה (נהר בפינלנד) (אנ') - נהר בפינלנד וֶנְטַה (Venta) ונטה (ליטא) (אנ') - עיר קטנה בליטא ונטה (נהר בלטביה) (אנ') - נהר הזורם בליטא ובלטביה ונטה בלגרום - שמה הרומי של העיר וינצ'סטר באנגליה שבממלכה המאוחדת רמת ונטה – רמה מישורית קטנה ברכס בריטניה, בארץ אואטס שבאנטארקטיקה; קרויה על שם וינצ'סטר וֶנְטֶה (Vente) לין ונטה – כדורגלן הולנדי
גיל כהן (כדורגלן)

גיל כהן (נולד ב-8 בנובמבר 2000) הוא כדורגלן ישראלי המשחק בעמדת הבלם בבית"ר ירושלים מליגת העל. כהן נולד באשדוד והחל את הקריירה שלו במחלקת הנוער של מ.ס. אשדוד. ב-13 במאי 2018 ערך את הופעת הבכורה שלו בקבוצה הבוגרת של מ.ס. אשדוד, בהפסד 1–2 לעירוני קריית שמונה, במסגרת ליגת העל. הוא יליד שנות ה־2000 הראשון שמשחק בליגת העל ובמהלך עונת 2018/2019 הפך לשחקן הרכב ועד לסיומה רשם 15 הופעות בהרכב.ב-8 ביולי 2024 חתם בבית"ר ירושלים. כהן שיחק בכל נבחרות הנערים והנוער של ישראל, ומשמש מאז 2022 כקפטן הנבחרת הצעירה עד גיל 21. כהן הוא בעל דרכון פורטוגלי. גיל כהן, באתר ההתאחדות לכדורגל בישראל גיל כהן, באתר Transfermarkt גיל כהן, באתר Soccerway גיל כהן, באתר WorldFootball.net גיל כהן, באתר FootballDatabase.eu Gil Cohen, worldfootball.net (באנגלית)
קרחון מקאיי

קרחון מקאיי או קרחון מאקאיי (באנגלית: Mackay Glacier) הוא קרחון גדול, באזור חוף סקוט, בארץ ויקטוריה, שבאנטארקטיקה. הקרחון יורד לכיוון מזרח, מרמת הקוטב הדרומי. הקרחון זורם בין רכס קונוויי לבין רכס קלייר. הקרחון נשפך לתוך החלק הדרומי של החלק הדרומי של נמל גרניט. כף קאף ממוקם בסמוך מדרום לקרחון מקאיי. שיא גובהו של הקרחון 309 מטרים מעל פני הים. הקרחון התגלה בשנת 1908 על ידי קבוצת החקר אל הקוטב המגנטי הדרומי (South Magnetic Pole party) של משלחת החקר האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909. הקרחון מופה לראשונה על ידי משלחת החקר האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913. שמו של הקרחון ניתן לו על ידי קבוצת החקר. הקרחון נקרא על שם אליסטר פ. מקאיי (Alistair F. Mackay), שהיה חבר קבוצת החקר. • Selwyn Jones, Richard; Mackintosh, Andrew; Norton, Kevin; Golledge, Nicholas; Fogwill, Christopher, Glacial history and behaviour of Mackay Glacier, Transantarctic Mountains, EGU General Assembly 2014, held 27 April - 2 May, 2014 in Vienna, Austria, id.9981 • Veronika Meduna, Antarctic glacier's past rapid retreat, Our Changing World, 9:05 pm on 26 November 2015 • Clare R. Beet, Ian D. Hogg, Gemma E. Collins, Don A. Cowan, Diana H. Wall, and Byron J. Adams, Genetic diversity among populations of Antarctic springtails (Collembola) within the Mackay Glacier ecotone, Genome. 59(9): 762-770. https://doi.org/10.1139/gen-2015-0194 קרחון מקאיי באתר הסקר הגאולוגי של ארצות הברית קרחון מקאיי באתר הגאזט האנטארקטי של ממשלת ניו זילנד מפת אזור קרחון מקאיי באתר הגאזט האנטארקטי של ממשלת ניו זילנד קרחון הלשון מקאיי באתר הגאזט האנטארקטי של ממשלת ניו זילנד קרחון מקאיי באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון מקאיי מפת אזור קרחון מקאיי מידע גאוגרפי והיסטורי מידע גאוגרפי מידע היסטורי
כף קאף

כף קאף (באנגלית: Cuff Cape) היא לשון יבשה סלעי כהה, הבולט אל הים מן החוף מכוסה הקרח, באזור חוף סקוט של ארץ ויקטוריה, שבאנטארקטיקה. הכף ממוקמת בסמוך מדרום לקרחון מקאיי. הכף מופה לראשונה על ידי משלחת החקר האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913. השם הוא תיאורי. הכף נראית ככף יד כהה היוצאת מתוך שרוול לבן. המילה קאף (Cuff) באנגלית משמעה "שרוול". • Jones, R., Mackintosh, A., Norton, K. et al., Rapid Holocene thinning of an East Antarctic outlet glacier driven by marine ice sheet instability, Nat Commun 6, 8910 (2015). https://doi.org/10.1038/ncomms9910 • Per Möller (1995), Subrecent Moraine Ridge Formation on Cuff Cape, Victoria Land, Antarctica, Geografiska Annaler: Series A, Physical Geography, 77:1-2, 83-94, DOI: 10.1080/04353676.1995.11880430 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 239 • Defense Mapping Agency 1992, Sailing Directions (planning Guide) and (enroute) for Antarctica, P 398 • Sara Wheeler, Terra Incognita: Travels in Antarctica, P 141 כף קאף באתר הסקר הגאולוגי של ארצות הברית כף קאף באתר הגאזט האנטארקטי המשווה SCAR של ממשלת אוסטרליה תצלום כף קאף באתר הגאזט האנטארקטי של ממשלת ניו זילנד מפת אזור כף קאף ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי
X

X (אקס) היא האות העשרים־וארבע באלפבית הלטיני. מקורה של האות הוא באות היוונית כי או באות קסי. באנגלית האות נהגית כצליל "קס" או "גז" באמצע מילה ולעיתים כצליל "ז" בראשית מילה. בשפות איברו רומאניות האות נהגית בדרך כלל כשין ימנית או כסמך, בדיאלקט מקסיקני של הספרדית האות נהגית כצליל "כ" רפויה. כך, לדוגמה, שם המדינה מקסיקו (México) נהגה כ"מֶקְסיקוֹ" בפי האנגלוסקסים, אך כ"מֶכִיקוֹ" בפי המקסיקנים. במלטית האות נהגית כ-שׁ או כ-ז'. באלפבית פונטי מייצגת את האות המילה "אקס ריי" (X-ray – קרני רנטגן). בקוד מורס מיוצגת האות על ידי קו, שתי נקודות וקו: –··– בקוד ASCII מיוצגת האות על ידי 88 (X) ו-120(x). בכתב ברייל מסומנת האות: בתחומים רבים, הסימן X משמש למחיקה של טקסט כתוב, או לסימון שגיאה על גבי טקסט כתוב (לדוגמה - בעת מתן הערכה למבחן כתוב). זאת בניגוד לסימון V, המסמל מתן אישור לטקסט. בתחום הביגוד, X מייצג קיצור של המילה Extra (אקסטרה). לדוגמה: XXL מייצג את המידה "אקסטרה אקסטרה לארג'". בשפה האנגלית האות X מסמלת קיצורי מילה רבים: X משמש קיצור כינויו של ישו (Christ), ולכן Xmas הוא קיצור של חג המולד (Christmas). X מסמל את המילה צלב (Cross), ולכן Xing הוא קיצור של הצטלבות (Crossing) ו־Kings X הוא קיצור של קינגס קרוס. X משמש בקיצורים נוספים, כגון Rx (Receive)‏, Tx (Transmit)‏, tnx (Thanks)‏ ו־Distance) Dx) – קליטה; שידור; תודה; ומרחק. בגנטיקה, X מייצג את הכרומוזום X. במסמכים משפטיים, X יכול לייצג חתימה של אנאלפבית. במתמטיקה: x {\displaystyle x} מייצג משתנה. x {\displaystyle x} הוא משתנה המייצג את ציר X במערכת צירים קרטזית. בספרות רומיות X מייצג את המספר 10. הסימון ×, הדומה לאות הקטנה x, מייצג כפל או מכפלה קרטזית. באופטיקה, x מסמל את ההגדלה של עדשה. לדוגמה: עדשת 2x מגדילה פי שניים. בכלכלה, X מייצג יצוא. באווירונאוטיקה, X הוא הציון שניתן למטוס נסיוני של הממשל האמריקני, כדוגמת המטוס הרקטי בל X-1 שהיה הראשון ששבר את מחסום מהירות הקול. הוא גם הקידומת לגרסאות נסיוניות של כלי טיס של הכוחות המזוינים של ארצות הברית, כדוגמת ה־XB-70. בתחום המיניות ודירוגי סרטים, XXX מסמל פורנוגרפיה. סימול זה נפוץ בעיקר בעיתונאות ובאינטרנט. χ – האות היוונית כי Х – האות הקירילית כַה メ – האות היפנית (קאטאקאנה) מֶה א – האות העברית אל"ף יכולה להראות בכתב יד כמו האות X × – סמל הכפל ᚷ - הרונה גֶבּוֹ מדיה וקבצים בנושא X בוויקישיתוף
מתוק ומר

מתוק ומר הוא סרט ישראלי מ-2007 בבימויו של דורון בנבנישתי, אייל שכטר שר גם את השיר הנושא של הסרט שנקרא גם הוא "מתוק ומר", הסרט הוקרן בפסטיבל הקולנוע ירושלים ופסטיבל סרטי העולם במונטריאול. רן, מנהל חברת השקעות ודנה, כנרית, הם זוג המתגוררים בתל אביב, נשואים והורים לשני ילדים, אך דנה מרגישה שהוא אינו מעניק לה מספיק תשומת לב והיא מנהלת רומן עם הפסיכולוג שלה ד"ר כהן. כשרן יוצא מהמשרד בו הוא עובד בדרך לביתו הוא עוצר לקנות שתייה בקיוסק עבור ערב מפגש עם אשתו ושני זוגות חברים, שם מבחינה בו הומלסית בעלת יכולת חיזוי עתידות ומתחילה לדבר איתו, הוא מרגיש לא בנוח עם זה שאין לו כסף קטן להביא לה אך במקום זאת הוא מזמין אותה אליו הביתה להתרחץ ולהפגין את כישוריה בערב זה, בערב הוא ואשתו דנה מארחים את קרן, כנרית העובדת עם דנה, בעלה לאון, עורך דין וחבר של רן ואת דוד, גינקולוג הבא עם בת זוגו מיכאלה, קרן ולאון חווים משבר בזוגיות כאשר קרן רוצה ילדים בעוד לאון אינו מעוניין בכך, דוד הבא עם בת זוג אך הוא למעשה מנהל מערכת יחסים עם גבר. במהלך הערב מגדת העתידות חוזה בקריאת כף יד כמה ילדים יהיו לכל אחד: לרן היא אומרת שיהיו שני ילדים, דבר הגורם לו לפקפק ביכולת החיזוי שלה שכן בשביל לדעת שיש לו שני ילדים הוא אינו זקוק לה, אך עם זאת לדנה היא אומרת שיהיו לה שלושה ילדים, לקרן היא חוזה שיהיו ארבעה ילדים ולדוד היא חוזה שלא יהיו ילדים בכלל, בעקבות חיזויים אלה המפגש נהפך לטעון, זמן קצר לאחר המפגש דנה מגלה שהיא אכן בהריון. במקביל רן מתמודד עם אמו שלומית הסובלת מבעיות רפואיות שונות ומבקשת לשים קץ לחייה, אשר הוא מנסה לעצור אותה מלבצע זאת בדרכים שונות. רן מכיר לדוד את דניאלה, המזכירה שעובדת עימו, כשהם מתחילים לצאת הם מתאהבים ודוד נפרד מבן זוגו גל, הוא מציע נישואים לדניאלה, בחתונתם ד"ר כהן הפסיכולוג אומר לדנה שהוא אוהב אותה ורוצה לחיות עימה אך היא מאוהבת ואומרת לו שהיא אוהבת את בעלה רן, לאחר מכן במהלך החתונה יורדים לה המים והיא יולדת. הסרט קיבל ביקורות מעורבות, מבקר הקולנוע אורון שמיר טען כי אף על פי שהסרט מתרחש בתל אביב אין כל התייחסות מקומית בעלילת הסרט, הוא תלוש ממה שקורה בארץ, דבר שהיה יכול להיתפס כאמיץ אך לא יצא כזה. "מתוק ומר", במסד הנתונים הקולנועיים IMDb (באנגלית) "מתוק ומר", באתר AllMovie (באנגלית) "מתוק ומר", באתר ספר הקולנוע הישראלי "מתוק ומר", באתר אידיבי "מתוק ומר", במסד הנתונים הקולנועיים KinoPoisk (ברוסית) "מתוק ומר", במיזם "אישים" לתיעוד היצירה הישראלית אסף נבו, ‏אייל שכטר מוציא את "מתוק ומר" ולא רוצה לעבוד במוזיקה, באתר ‏מאקו‏, 25 ביוני 2009 אורון שמיר, עכבר און ליין, אומץ זה לא הכל, באתר הארץ, 21 במאי 2008
פיאם פילי

פיאם פילי (בפרסית: پیام فیلی, נולד ב-1985) הוא משורר, סופר ופעיל זכויות אדם איראני. פיים פיילי נולד בשנת 1985 בעיר כרמאנשאה, באיראן. הוא התחיל לכתוב בשנות העשרה המוקדמות שלו. ספר שיריו הראשון "עריסת השמש", התפרסם בשנת 2005, רק לאחר שהצנזורה מחקה ממנו שירים מסוימים. אחרי שלוש מהודרות נשלל רישיון ההדפסה. לאחר מכן, יצירותיו נאסרו לפרסום באיראן. הרומן הראשון שלו - מגדל ובריכה וכן אוסף של מאמרים קצרים פורסמו על ידו בפלטפורמה להוצאה עצמית, Lulu.com בארצות הברית. ספרו השני - "אני אצמח ואניב פירות...תאנים", פורסם בגרמניה על ידי הוצאת גרדון. מחוץ לאיראן התפרסמו יצירות אחרות ובהן הרומן "בן השנים המעוננות" ואוסף שירים "חסנאק". הוא מופיע ברשימה השחורה באיראן לא רק בגלל עבודותיו, אלא גם כיוון שהוא הומוסקסואל מוצהר. הוא חי מספר שנים בגלות בטורקיה. בסוף 2015 ביקר פיילי בישראל כאורח משרד התרבות והספורט. הביקור נערך בעזרת שרת התרבות והספורט מירי רגב ושר הפנים סילבן שלום, שהנפיקו היתר כניסה לישראל מיוחד, בגלל מגבלות נסיעה בכניסת אזרחים איראנים. בשנת 2016, פיילי הגיש בקשה למקלט מדיני בישראל, אותו תיאר כמקום "מעניין, יפה ומדהים". לדבריו ישראל היא "לא סתם עוד מדינה. מבחינתי זה כמו מקום אגדות". אולם לאחר כ-5 שנים בישראל הוא עדיין ממתין לאישור רשמי של בקשת המקלט שלו ומעמדו בישראל. בעברית: אני אצמח ואניב פירות; תאנים, תרגמה מפרסית: אורלי נוי. הוצאת רסלינג, 2015 פיאם פילי, הבלוג הרשמי אורלי נוי, הסופר האיראני פיאם פילי: "חברי בישראל, אני רוצה לספר לכם סיפור", באתר "שיחה מקומית", 19 במאי 2014 - ראיון שנערך עם פילי כשנה וחצי לפני שהגיע לישראל. פיאם פילי, אני בן עשרים ואחת. אני הומו. ואיראני, באתר הארץ, 19 ביוני 2015 ארנון בן דרור, ‏"משמרות המהפכה שיתקו לי את החיים", באתר "Time Out ישראל", 1 באוקטובר 2014 אלי אליהו, הרומן של המשורר האיראני עם ישראל, באתר הארץ, 30 בדצמבר 2015 ביקורות: תמר מרין, בנובלה של פיאם פֵילי היופי צובט בלב, באתר הארץ, 17 באוגוסט 2015 מוטי פוגל , ‏פיאם פילי בנובלה מופתית על חייו של גבר גיי באיראן, באתר "Time Out ישראל", 29 ביוני 2015
צ'אנגג'נג 8

צָ'אנְגְגֶ'נְג 8 או צעדה ארוכה 8 (בסינית: 长征八号‏, בפין-יין: Chángzhēng bā, באנגלית: Long March 8) הוא משגר לוויינים וחלליות ממשפחת צ'אנגג'נג, שפותח על ידי האקדמיה הסינית לטכנולוגיית רכבי שיגור (CALT) לנשיאה של עד 4500 ק"ג למסלול מסונכרן-שמש (SSO) בגובה 700 ק"מ. הרקטה מבוססת על קודמתה "צ'אנגג'נג 7" עם השלב הראשון שלה ו-2 של המאיצים שלה, יחד עם השלב השלישי של בעירת מימן נוזלי מגרסאות ישנות יותר 3A/3B/3C ו-7A כשלב השני שלה. גרסת רכב שיגור עתידית מתוכננת של "צ'אנגג'נג 8" צפויה להיות ניתנת לשימוש חוזר באופן חלקי על ידי נחיתה אנכית של השלב הראשון והמאיצים כיחידה אחת. שיגור הבכורה של צעדה ארוכה 8 היה ב-22 בדצמבר 2020 ממרכז שיגור הלוויינים ונצ'אנג. לצורכי שיגור הותאם כן שיגור LA-2. גם שיגורי המשך בוצעו מאותו כן שיגור. בשלי תכנון נמצא דגם 8A עם יכולת שיגור של 7,000 ק"ג. מדיה וקבצים בנושא צ'אנגג'נג 8 בוויקישיתוף תיאור המשגר Jones, Andrew. "China to test rocket reusability with planned Long March 8 launcher". SpaceNews. נבדק ב-6 בדצמבר 2020. {{cite web}}: (עזרה) ערך זה הוא קצרמר בנושא מדעי החלל ובנושא סין. אתם מוזמנים לתרום לוויקיפדיה ולהרחיב אותו.
גילי רולנטסון

גילי רולנטסון (בפארואזית: Gilli Rólantsson Sørensen; נולד ב-11 באוגוסט 1992) הוא כדורגלן פארואזי המשחק באוד גרינלנד בעמדת הקשר. גילי רולנטסון התחיל את הקריירה שלו במחלקת הנוער של הבנר בולטפלאג המקומית. בשנת 2010 עבר יחד עמיתו לקבוצה, האלור האנסון, לקבוצת הנוער של אברדין הסקוטית. לאחר שלא זכה לדקות משחק באברדין הוא חזר למולדת והתחיל לשחק ב-B36 טורסהאבן. בשנת 2014 הוא עבר לאולבורג בולדספילקלוב הדנית במדיה זכה באליפות הליגה ובגביע בעונת 2013/14. משנת 2016 הוא משחק בבראן הנורווגית. בפברואר 2021 עבר לאוד גרינלנד. רולנטסון שיחק בצעירותו בכל הנבחרות הצעירות של ארצו. בשנת 2013 הוא התחיל לשחק בנבחרת הבוגרת ובשנת 2017 כבש את שערו הראשון בנבחרת במשחק נגד נבחרת אנדורה. מדיה וקבצים בנושא גילי רולנטסון בוויקישיתוף גילי רולנטסון, באתר Transfermarkt גילי רולנטסון, באתר Soccerway גילי רולנטסון, באתר National Football Teams גילי רולנטסון, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
קמנשסנטפטר

קמנשסנטפטר (בהונגרית: Kemenesszentpéter) הוא כפר במחוז וספרם שבמרכז הונגריה. כמו יישובים רבים באירופה גם בקמנשסנטפטר מספר התושבים נמצא בירידה. כך, בשנת 1990 היה מספר התושבים 860 ובשנת 2020 רק 596 תושבים. בקמנשסנטפטר חיו יהודים בתקופות זמן שונות. מדיה וקבצים בנושא קמנשסנטפטר בוויקישיתוף אתר האינטרנט הרשמי של קמנשסנטפטר (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
פורד 1941

פורד 1941 (באנגלית: Ford 1941, קרוי גם: פורד 1941 סופר דה-לוקס או פורד סופר דה-לוקס) היא מכונית משפחתית גדולה, שבנוסף יוצרה במגוון תצורות, מתוצרת יצרנית הרכב פורד וחברות הבת, אשר יוצרו בין השנים 1941–1948 בארצות הברית כולל לשימוש צבאי בלבד בתקופת מלחמת העולם השנייה (ממרץ 1942 ועד קיץ 1945). בארגנטינה יוצר "פורג 1941" באמצעות Ford Motor Argentina חברת בת של "פורד". באוסטרליה יוצרו 2 דגמים בין השנים 1946–1948: דגם סדאן ודגם טנדר בתצורת "Coupé utility" על ידי Ford Australia (אנ'). 4 דלתות – סדאן. 2 דלתות – סדאן. 2 דלתות – קבריולה. 2 דלתות – קופה. 4 דלתות + דלת אחורית הנפתחת בחלקה התחתון בלבד – סטיישן. 2 דלתות – טנדר בתצורת "Coupé utility" (יוצר באוסטרליה בלבד). 2 דלתות – טנדר. שנת הדגם 1942 נמשכה ארבעה חודשים בלבד לפני שהממשלה הורתה להפסיק את ייצור הרכב האזרחי החל מ-10 בפברואר 1942 כדי להפנות את מאמצי הייצור הצבאיים עקב מלחמת העולם השנייה. קיצוב המלחמה נדרש מיצרניות הרכב להשחיר את מעטפת הכרום שלהן – פורד השתמשה בצבע כסף – ודגם מיוחד בעל ארבע דלתות הופק ללא כרום כלל לשימוש צבאי. מכוניות פורד בסגנון מודל 1942 המשיכו להיות מיוצרות כמכוניות מטה צבאיות החל ממרץ 1942 ועד קיץ 1945. אלה היו רשומות כמודלים 1942, 1943, 1944 ו-1945. לאחר כניעת האימפריה היפנית בספטמבר 1945, התחדש ייצור המכוניות האזרחיות. פורד 1946 היה זהה לדגם 1942, אם כי גריל כבד חדש עם סורגים אופקיים רענן את העיצוב. מכסה המנוע הורחב על ידי הוספת רצועה מרכזית. מנועים: מנוע קדמי, מנוע בנזין, הנעה אחורית. "מפתח ההצתה" של מכוניות אלה שימש להפעלת נעילת בריח שבקצה אחד פתח את עמוד ההגה, ובצד השני ביטל את נעילת מתג ההתנעה, מה שמאפשר להפעלה. התנעת המכונית הושגה אז בלחיצת כפתור על לוח המחוונים. דגם "פורד דה-לוקס" קבריולה, מודל 1948 צולם לסרט גריז שיצא לאקרנים בשנת 1978. "פורד סופר דה-לוקס" 4 דלתות סדאן, שנת 1948 "פורד סופר דה-לוקס", דגם "69A 70B", שנת 1946 "פורד 1941", שנת 1941 "פורד סופר דה-לוקס" דגם "69A", שנת 1946 - קבריולה "פורד 1941" - קבריולה "פורד סופר דה-לוקס", שנת 1942, בתצורה 2 דלתות סדאן "פורד סופר דה-לוקס", שנת 1947 - סטיישן "פורד סופר דה-לוקס", שנת 1947 - סטיישן "פורד 1941" - מבט לתא הנהג פורד מדיה וקבצים בנושא פורד 1941 בוויקישיתוף פורד שנת 1946 – ברושור oldcarbrochures.com/static/NA/Ford/1946 פורד סופר דה-לוקס 1948-1941 auto.howstuffworks.com/1941-1948 פורד סופר דה-לוקס 1948-1941 auto.howstuffworks.com/1941-1948-ford-super-deluxe1 פורד שנת 1946, קבריולה - ברושור oldcarbrochures.com/static/NA/Ford/1946 פורד 1941 - טנדר hemmings.com/stories/article/1941-ford-pickup בדצמבר 1941 הצטרפה ארצות הברית ללחימה במלחמת העולם השנייה "פורד דה-לוקס" קבריולה, מודל 1948 בסרט "גריז" imcdb.org/vehicle_2868-Ford-De-Luxe-1948
לפני בוא החורף

לפני בוא החורף (באנגלית: Before Winter Comes) הוא סרט קולנוע בריטי משנת 1969 בבימויו של ג'ון לי תומפסון, עם חיים טופול, דייוויד ניבן ואנה קארינה בתפקידים הראשיים. התסריט מבוסס על הסיפור "המתורגמן" ("The Interpreter") מאת פרדריק קיפה שפורסם בעיתון ניו יורקר. הסרט צולם באוסטריה מדרום לזלצבורג. לאחר מלחמת העולם השנייה בקיץ 1945, מקימים הבריטים מחנה באוסטריה לפליטים מארצות שונות. מטרת השהייה במחנה היא לזהות את הפליטים ולהחליט אם לשלחם לאזור הכיבוש הרוסי או האמריקאי. מפקד המחנה הוא מייג'ור ברנסייד (דייוויד ניבן) שנשלח למקום לאחר שנפצע בקרב והוא צולע ונזקק למקל הליכה. סגנו הוא לוטננט פילגינטון (ג'ון הארט) שיודע פרט לאנגלית גם יוונית ולטינית אבל זה לא מספיק. ברנסייד שואל את הקהל מי יודע שפות ומתקרב אליו בחור בשם ינוביץ' (חיים טופול) שאומר שהוא מדבר 13 שפות – רוסית, פולנית, הונגרית, יוונית, גרמנית, איטלקית, רומנית, בולגרית, סרבו-קרואטית, רומני, וקצת ערבית, יידיש וסינית. ינוביץ' מתקבל לתפקיד וכעבור זמן קצר הוא משתלט על קבוצת הפליטים ומארגן את המחנה לסדר. הוא גם "מתווך" בין הבריטים לבין הרוסים בפיקודו של קפיטן קמנב (אורי לוי) בעניין מועדון החיילים ששני הצדדים תובעים לעצמם. ינוביץ' משכנע את ברנסייד להסכים לחלוקת המבנה באמצע וכולם שותים לכבוד זה. ינוביץ' מכיר אלמנה אוסטרית צעירה בשם מריה (אנה קארינה), מספק לה את כל צרכיה ומנהל אתה יחסים אינטימיים. היא מקיימת יחסים גם עם מייג'ור ברנסייד. ינוביץ' מארגן את המחנה לקראת ביקורו של הבריגדיר ביולי (אנתוני קווייל) שלכבודו הוא גם מארגן ומנצח על מקהלת פליטים ששרה את ההמנון הבריטי. הרוסים מגלים שינוביץ' הוא עריק מהצבא האדום ודורשים את הסגרתו. ברנסייד נותן לו להימלט אבל הוא נלכד ומוחזר. כעת דורש הבריגדיר להסגירו לרוסים כדי למנוע מתיחות לא רצויה. ינוביץ' מועבר במשאית עם משמר כבד. הוא מגלה שקמנב יושב קדימה וחיוך עולה על פניו, אולי יצליח שוב להימלט. "לפני בוא החורף", במסד הנתונים הקולנועיים IMDb (באנגלית) "לפני בוא החורף", באתר AllMovie (באנגלית) "לפני בוא החורף", באתר Rotten Tomatoes (באנגלית) "לפני בוא החורף", במסד הנתונים הקולנועיים KinoPoisk (ברוסית) לפני בוא החורף, באתר TCM המתורגמן ינוביץ' מציג את עצמו, באתר יוטיוב
סמנגאן

סמנגאן (בפרסית/דארי/פשטו: سمنگان) הוא אחד מבין 34 מחוזות אפגניסטן. המחוז מצא בצפון-מרכז אפגניסטן. בירת המחוז היא העיר אייבאכ. האוכלוסייה של המחוז מונה 387,900 איש (נכון לרישום משנת 2012) ושטחו 11,262 קילומטרים רבועים. מחוז סמנגאן ממוקם בצפון-מרכז אפגניסטן, בין מחוזות בלח', בגלאן, באמיאן, סר-י פול ומסדרון קטן עם מחוז קונדוז. דרום המחוז ממוקם על הרכס ההררי של הינדו-כוש המאפשר גידולים חקלאיים עשירים עם ירידת המים הנצברים הגשמים מההרים אל עבר העמקים. מצפון ממוקם מדבר מיר עלם. במחוז פרדסים נרחבים של אפרסק, פיסטוק, שקדים ומשמש. במחוז סמנגאן כוח אדם מיומן לטפל בגידולים החקלאיים ובתעשיית אריגת השטיחים שגדלה עם הזמן. העיר סמנגאן (לשעבר נודעה בשם אייבק) היא בירת המחוז ומשחק הספורט בוזקאשי הידוע במרכז אסיה פופולרי בקרב רוב תושבי המחוז. במחוז יש מזג אוויר קר ויבש והטמפרטורה הגבוהה ביותר במהלך הקיץ ממריאה בין 25 -30 מעלות צלזיוס ואילו הטמפרטורה הנמוכה ביותר בחורף יורדת מ-5 ל-10 מעלות צלזיוס. הקבוצות האתניות הגדולות במחוז הם אוזבקים, פשטונים, טג'יקים, טורקמנים, איימאקים, ערבים ועדות מיעוטים אחרות. סמנגאן עשיר בממצאים ארכאולוגים, כולל מערות של תקופות קדומות, בהם הבודהיסטיות והזורואסטריות שהתגלו בנפת הזרת סולטן. היסטוריונים סבורים שהמילה סמנגאן נגזרת מהמילה הבודהיסטית, שפירושה תושבי מערות. דיווחים על פעילות הטליבאן במחוז הסתיימו במהלך שנת 2018. מספר קבוצות חמושות בלתי חוקיות אחרות, כמו גם מיליציות פרו-ממשלתיות, פעלו גם הן בסמנגאן. למעט נפה (יחידה שלטונית) אחת, כל המחוז נמצא תחת שליטה ממשלתית מלאה, מה שהופך אותו לאחד המחוזות הבטוחים ביותר באפגניסטן מבחינת יציבות שלטונית. דווח על 43 תקריות הקשורות למורדים בתקופה ינואר 2018 – פברואר 2019 (ממוצע של 0.7 אירועים בשבוע). האירוע הצבאי המרכזי היה כאשר הטליבאן כיוון לפגוע במוצבי כוח הביטחון האפגני בנפת דרה סוף בלה הדרומית במהלך שנת 2018. תועדו 46 נפגעים אזרחיים (19 הרוגים ו-27 פצועים) בשנת 2018, המייצגים 11 קורבנות אזרחיים לכל 100,000 תושבים. מדובר בעלייה של 21% בהשוואה לשנת 2017. הגורמים העיקריים לנפגעים אזרחיים היו הטלות מטעני חבלה, ואחריהם רצח ממוקד ופיגועים במרכזים אזרחיים. בתקופה שבין 1 בינואר 2018 – 28 בפברואר 2019, 997 אנשים נעקרו ממחוז סמנגאן, רובם הועברו למקומות אחרים במחוז עצמו או שהועברו למחוז קאבול. מחוזות אפגניסטן מחולקות ליחידות שלטוניות בשם "נפות", להלן הנפות של מחוז סמנגאן ואוכלוסייתן. סמנגאן – 85,427 דרה סוף בלה – 52,473 דרה סוף פיין – 55,858 פירוז נחצ'יר – 11,701 הזרת סולטן – 36,690 ח'ארום-א סארבק – 30,704 רואי דו אב – 40,358 הינדו-כוש בוזקאשי מדיה וקבצים בנושא סמנגאן בוויקישיתוף Background profile of Samangan סמנגאן - EASO
אברהם ביטון (קצין משטרה)

אברהם (אבי) ביטון (נולד ב-1971) הוא קצין בדרגת ניצב במשטרת ישראל, המכהן כמפקד מחוז מרכז. ביטון נולד בירושלים בשנת 1971. הוא התגייס למשטרת ישראל ב-1993 לימ"ר ירושלים מפלג סמים ושימש כבלש, רכז מודיעין ומפעיל סוכנים ביחידה. בשנת 2002 מונה למפקד יחידת הר הבית, ולאחר מכן ביצע מספר תפקידי מודיעין במפלג מיעוטים בימ"ר ירושלים. בין השנים 2007 - 2010 שימש כראש צוות מודיעין במחלקה לחקירות שוטרים (מח״ש). ב-2010 מונה למפקד יחידת המקומות הקדושים (ימ"ק) במחוז ירושלים. ב-2013 מונה למפקד מרחב דוד. ב-2016 סיים את המכללה לביטחון לאומי (מב"ל) ומונה למפקד היחידה המרכזית של מחוז תל אביב. ב-2018 קודם לדרגת תת-ניצב ומונה למפקד מרחב שרון. ב-2020 מונה לסגן מפקד מחוז מרכז. במאי 2021 מונה לראש אגף המבצעים והשיטור בדרגת ניצב, ובאוקטובר 2021 מונה למפקד מחוז מרכז. ביטון בעל ארבעה תארים אקדמיים: תואר ראשון במשפטים, ותואר נוסף בלימודי המזרח התיכון, וכן בעל תואר שני בלימודי המזרח התיכון ותואר נוסף במדע המדינה מאוניברסיטת חיפה. ביטון בוגר המכללה לביטחון לאומי. הוא נשוי ואב לשלושה. מדיה וקבצים בנושא אברהם ביטון בוויקישיתוף אברהם ביטון, ברשת החברתית פייסבוק אברהם ביטון, ברשת החברתית פייסבוק אולגה פרסמן, תת ניצב אבי ביטון נכנס לתפקיד מפקד המרחב: "נפעל לחיזוק אמון הציבור במשטרה", באתר mynet‏ רעננה, 11 בינואר 2018 הענקת דרגות ומינויים לקצינים בכירים במשטרת ישראל, אתר משטרת ישראל 24.02.2020 גלעד כהן, אלי סניור, לראשונה: קצינת משטרה תכהן בתפקיד מבצעי בדרגת ניצב, באתר ynet, 31 באוגוסט 2021 סבב מינויים לפיקוד הבכיר במשטרת ישראל בדרגת תת-ניצב, אתר משטרת ישראל, פברואר 2020 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מטי יוגב

מטי (מרטין) יוגב (נולדה ב-22 בספטמבר 1966) היא פוליטיקאית ישראלית שכיהנה כחברת הכנסת מטעם הליכוד. מטי יוגב גדלה ברמת גן ולמדה בבית הספר אורט רמת גן ובאוניברסיטה הפתוחה. בשנת 2003 נבחרה למועצת המועצה האזורית עמק חפר ובה ישבה בראש הוועדה לקידום מעמד האישה. ב־2013 הגישה מועמדותה לראשות המועצה, אך לא זכתה בבחירות. ניהלה את מטה הנשים של מפלגת קדימה וחברת מועצת המפלגה, וב־2008, לקראת הבחירות לכנסת השמונה עשרה, תמכה בבחירת ציפי לבני לראשותה. כמו כן, הייתה רכזת התיישבות בשרון במפלגת קדימה העולמית וחברת הוועד הפועל הציוני במוסדות הלאומיים מטעמה. בבחירות לכנסת התשע עשרה (2013) שובצה במקום ה־11 ברשימת קדימה, אך לא נבחרה. בהמשך נבחרה למרכז הליכוד, ושובצה במקום ה־43 ברשימת הליכוד לכנסת ה-23. בשלהי כהונת כנסת זו, לאחר התפטרותו של זאב אלקין, כיהנה כחברת כנסת במשך כ-14 שבועות. לקראת הבחירות לכנסת ה-24 הוצבה במקום ה-42 ולא נכנסה לכנסת. עומדת בראש עמותת מיל"ה – מרכז ישראלי לשוויון הזדמנויות. נשואה למוטי ולהם 3 ילדים ו-3 נכדים והם תושבי בת חפר. מטי יוגב, באתר הכנסת מטי יוגב, ברשת החברתית פייסבוק מטי יוגב, באתר כנסת פתוחה מטי יוגב, ברשת החברתית אקס (טוויטר) פרוטוקול ישיבת מועצה מ-2006 ידיעה ברדיו 93FM רשימת קדימה בבחירות לכנסת ה-19 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.